Pankinaban na Komperensiya kan mga Babayi, 1975

An World Conference on Women, 1975, ginibo kan Hunyo 19 hasta Hulyo 2 kan 1975 sa Syudad kan Mexico, Mexico. Ini an primerong internasyunal na komperensya na ginibo kan United Nations tangani na magtutok derekta sa mga isyu pambabayi asin nagmarka ini kan sarong pagbabago para sa mga politikal na derektiba. Pakalihis kan siring na meeting, hiniling na an mga babayi bilang parte kan proseso tangani na makahaman asin makapag-implementar nin mga polisiya imbes na magi sanang resipyente nin mga tabang. An komperensya saro sa mga pagtiripon na pinag-establisar kan International Women's Year asin nanginot sa pagkrear pareho kan United Nations Decade for Women asin man kasunod pang mga komperensya tangani na mag-ebalwar sa progreso na nagtatangkas kan mga diskriminasyon kontra sa mga babayi asin pagkakapantay-pantay kan pagtatratar sainda. Duwang dokumento an pinag-adaptar sa komperensya, an World Plan of Action na igwa nin mga espisipikong target para sa mga nasyon kun ano an saindang iimplementar na women's improvement asin man an Deklarasyon kan Mexico para sa Equality of Women and Their Contribution  to Development and Peace, na nagpapaliwanag man kun pano an foreign policy na mga paghiro magkakaigwang derektang epekto sa mga kababaihan. Pinanginutan man kaini an pag-establisar kan International Research and Training Institute for the Advancement of Women tangani na masusog an mga pagbabago asin man an padagos na isyus, dagdag pa digdi an United Nations Development Fund for Women tangani na magtao nin pondo para sa mga programang pagpatalubo. An komperensya nagmarka kan pinaka-inot na beses na nagkaigwa nin mga Parallel Tribune Meeting na nagin matrayumpo sa pagsusumite nin mga input sa opisyal na meeting asin magin kasangkapan pa man para sa mga pambabaying grupo tangani maporma sa bilog na kinaban.

Nakaagi
Pigganap an World Conference on Women kan 1970s dawa pa nangyari kaidto an Cold War kun sain an pag-iiwal Geo-Politikal na ini nagkokontrol base sana sa interes kan Estados Unidos o kaya man kan USSR sa pirang rehiyon sa intirong kinaban, kun sain nabangalugod sa duwang kampo asin igwa nin kanya-kanyang impluwensiya an duwang lado. Kan magsuko pa sana an Estados Unidos sa Vietnam, 48 na iriwal an mangyayari sa Asya kairiba igdi an lugar kan Afghanistan, Bangladesh, Cambodia, Indonesia, Laos, Myanmar, Pakistan, Sri Lanka. An mga gera sa Aprika sa katapusan kan dekolonisasyon kan 1970s, nagi sanang halawig na gera-sibil sa Angola, Ethiopia-Somali, Mozambique, asin iba pa man na Aprikanong Nasyun, kun sain an mas may magagabat na kapangyarihan iyo an nagmamanipular kan mga suldados asin mga armas. An dekolonisasyon sa Carribean nagatu nin independensya sa doseng estado sa tahaw kan 1962 asin 1983, alagad padagos ining nagipit kan pankinaban na kapangyarihan tangani na mamanipular an lokal na mga katuyohan. Duwa sa signipikanteng Middle East na iriwal nangyari kan 1967 asin man kan 1973 kan an US pinagsuroban an mga kaalyado kaini kaibahan an Israel, mantang an USSR pigsurog man kan Sosyalistang Rehimen kan mga Arab. Sa Central asin South America igwa nin mga coups d'etats sa Argentina, Bolivia, Chile, Ecuador, El Salvador asin an mga diktaturya igdi nagpasiring sa pagkarumpang kan mga populasyon na indigenous.

Toltolan

Bibliograpiya













Kategorya: Mga artikulo sa Art+Feminism in the Philippines 2020